

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠILALĖS RAJONO SAVIVALDYBĖS ŠVIETIMO ĮSTAIGŲ**

**MOKSLEIVIŲ CIVILINĖS SAUGOS PIEŠINIŲ IR PLAKATŲ KONKURSO „PASIRUOŠK PAVOJAMS – APSAUGOK SAVE IR KITUS“ ORGANIZAVIMO IR NUOSTATŲ PATVIRTINIMO**

2025 m. vasario 21 d. Nr. DĮV-79

Šilalė

Vadovaudamasis Lietuvos Respublikos krizių valdymo ir civilinės saugos įstatymo 13 straipsnio 3 dalies 2 punktu, Lietuvos Respublikos vietos savivaldos įstatymo 34 straipsnio 6 dalies 2 punktu, atsižvelgdamas į Jolantos Skrodenienės, Andriaus Zaikausko ir Ingridos Zubienės žodinius sutikimus:

1. S u d a r a u Šilalės rajono savivaldybės švietimo įstaigų moksleivių civilinės saugos piešinių ir plakatų konkurso „**Pasiruošk pavojams – apsaugok save ir kitus**“ vertinimo komisiją:

1.1. Jolanta Skrodenienė – Šilalės rajono savivaldybės vicemerė (komisijos pirmininkė);

1.2. Mindaugas Mikutavičius – Šilalės rajono savivaldybės administracijos patarėjas (parengties pareigūnas);

1.3. Andrius Zaikauskas – Šilalės meno mokyklos dailės mokytojas metodininkas;

1.4. Ingrida Zubienė – Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Civilinės saugos skyriaus vyriausioji specialistė;

1.5. Akvilina Žąsytienė – Šilalės rajono savivaldybės administracijos Švietimo, kultūros ir sporto skyriaus vyriausioji specialistė.

2. T virtinu Šilalės rajono savivaldybės švietimo įstaigų moksleivių civilinės saugos piešinių ir plakatų konkurso „**Pasiruošk pavojams – apsaugok save ir kitus**“ nuostatus (pridedama).

3. Į p a r e i g o j u Šilalės rajono savivaldybės švietimo įstaigų vadovus organizuoti piešinių ir plakatų konkurso **„Pasiruošk pavojams – apsaugok save ir kitus**“ pirmąjį etapą.

4. N u r o d a u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo paskelbimo dienos.

Administracijos direktorius Andrius Jančauskas